În SUA, marijuana va fi inclusă în aceeași categorie de risc cu steroizii şi paracetamolul. Dar această reclasificare nu înseamnă că va fi legalizat consumul. Ci doar că vor fi mai puţine persoane arestate, potrivit tvrinfo.ro.
Astfel, canabisul este considerat la fel de periculos ca paracetamolul și i se recunoaşte în fapt utilizarea în scopuri medicale.
Presa consideră că este o măsură istorică, dar care nu va conduce automat şi la o legalizare a consumului de marijuana.
În Statele Unite, drogurile sunt clasificate în cinci categorii.
Marijuana era în prima şi, totodată, cea mai strictă categorie. Tot aici se regăsesc heroina, LSD şi ecstasy, care induc rapid dependenţa.
Departamentul american de justiție a cerut, la începutul acestei luni, ca marijuana să fie introdusă în cea de-a treia categorie, din care fac parte substanţe cu risc de dependenţă slabă sau moderată.